ไปตรวจสุขภาพ จากเมื่อก่อน ไม่เคยตรวจพบเลยค่ะ พอมาตรวจเจอครั้งนี้ พบว่าเป็นไวรัสตับอักเสบบี แต่แฟนตรวจไม่เจออะไรค่ะ คุณบอกว่าหลังจาก6เดือนให้ไปตรวจดูอีกที ครอบครัวไม่มีใครเป็น งานที่ไปสมัครก้อไม่ได้ทำค่ะ เค้าไม่รับ กังวลมาก มีโอกาสรักษาหายไหมคะ
สวัสดีค่ะ ไวรัสตับอักเสบชนิดบี เป็นไวรัสที่ทำให้เกิดการติดเชื้อที่ตับชนิดหนึ่ง และหากเป็นเรื้อรังอาจทำให้ตับแข็งหรือตับวายตามมาได้ โดยเป็นไวรัสที่ติดต่อกันผ่านทางสารคัดหลั่งที่มาจากร่างกาย เช่น ติดต่อได้ทางเลือดเช่นการรับเลือดของผู้ติดเชื้อ ติดต่อผ่านเข็มฉีดยา การฝังเข็ม หรืออุปกรณ์ที่มีเชื้อปนเปื้อน หรือติดต่อได้จากการมีเพศสัมพันธ์ที่ไม่ป้องกัน เป็นต้นโดยผลเลือดที่ตรวจพบนั้น อาจจะพบว่ามีเชื้อ ซึ่งเมื่อร่างกายได้รับเชื้อเข้ามา คนส่วนใหญ่จะสามารถกำจัดเชื้อออกไปได้เอง และร่างกายจะสร้างภูมิคุ้มกันขึ้นมาภายในประมาณ 3-6 เดือน แพทย์จึงแนะนำให้กลับไปเจาะเลือดซ้ำอีกครั้งว่าร่างกายสามารถกำจัดโรคและสร้างภูมิคุ้มกันขึ้นมาได้หรือไม่ หากเป็นเช่นนั้น จะสามารถทำงานต่างๆได้ตามปกติ เพราะไม่ได้อยู่ในระยะแพร่เชื้ออีกต่อไปแนะนำการกลับไปพบแพทย์เพื่อตรวจตามนัด หรือหากร่างกายไม่สามารถกำจัดเชื้อออกไปได้ ร่วมกับมีตับอักเสบ อาจจะมียาต้านไวรัสที่ใช้ในการรักษาไวรัสตับอักเสบบีต่อไป